|  |  |  |
| --- | --- | --- |
|  |  | Утверждаю:  начальник Управления образования  Окружной администрации г. Якутска:  п / п Петров В.В..  « 17» февраля 2018г. |

**«Аман ѳс»**

**куорат оскуолаларын сахалыы 3, 4 кылаастарын**

**үөрэнээччилэрин икки ардыгар ыытыллар**

**күрэх балаhыанньата**

**I. Уопсай балаhыанньата**

1.1. Тѳрѳѳбүт тѳрүт тылы билии суолтата олус дириҥ. Тыл омук тыына, кута – сүрэ, дууhата, биир тутаах суолталаах уратыта, баайа – дуола. Сахабыт тыла олус былыргы уонна баай, олус кэрэ уонна нарын, сытыы. Бэргэн уонна имигэс. Саҥа кэмҥэ ийэ тылбыт этэр имэҥин, дириҥ ѳйүн толору этэр, туттар, ѳйдүүр туhугар тыл этэн араатардыыр күрэх ыытыллар.

1.2. Сыала – соруга: - тылы хомоҕойдук, ылбаҕайдык, табатык тутта үѳрэнии;

- тѳрѳѳбүт дойдуга тапталы, киэҥ туттууну иҥэрии;

- дьону – сэргэни итэҕэтэр гына бэйэ санаатын этии, үѳрэнии;

- тыл, этии, тыл – ѳс культуратын сайыннарыы.

**II. Ыытыллар бэрээдэгэ уонна тэрээhинэ**

2.1.Күрэҕи Дьокуускай куорат 1-гы №-дээх орто оскуолатын алын сүhүѳх кылаастар учууталларын методическай холбоhуга тэрийэн ыытар.

2.2.Тэрийээччилэр өттүлэриттэн дьайыы:

-күрэҕи тэрийэр;

-дьүүллүүр сүбэни тэрийэр;

-күрэх кыайыылаахтарын наҕараадалааhынын тэрийэр.

2.3. Күрэх хаамыыта:

Тыл этии үс түhүмэхтээх буолуоҕа.

I түhүмэх – эрдэттэн бэриллибит тиэмэҕэ тыл этии.

II түhүмэх – эрдэттэн бэриллибит тиэмэлэртэн талан ылбытыгар тыл этии.

III түhүмэх – соhуччу бэриллибит тиэмэҕэ тутатына тыл этии.

Кыттааччы тыл этэригэр бириэмэтин уhуна 2-3 мүнүүтэ. Бэйэтин тылынан уустаан – ураннаан кэпсиир (бэчээттэммит тезиhи туттубат). Тыл этии ис хоhооно кыттааччы бэйэтин толкуйугар, ѳйүгэр – санаатыгар сѳп түбэhэр буолуохтаах.

2.4. Кыттааччылар: биирдии үөрэх кыhатыттан 3, 4 сахалыы кылаастартан биирдии үѳрэнээччи.

2.5. Кыттааччылар сахалыы таҥастаах кэлэллэр.

2.6. Сайаапка 2018 сыл олунньу ый 14 күнүгэр дылы хомуллар.

Эл. аадырыс - [school1@yaguo.ru](mailto:school1@yaguo.ru), [nmariya70@mail.ru](mailto:nmariya70@mail.ru)

2.7. Күрэх ыытыллар күнэ, бириэмэтэ:

олунньу ый 17 күнэ, 2018 сыл,

регистрация 13.30- 14.00

күрэх ыытыллар бириэмэтэ 14.00 - 16.30

Буолар сирэ: Дьокуускай куорат 1-гы №-дээх орто оскуолата, Ленин проспега, 32

**III. Сыаналааhын**

3.1. Тыл этии ирдэбилэ:

- Ис хоhоонун, тиэмэни сѳпкѳ, толору арыйыы, тыл этээччи бэйэтин санаата, билиитэ – кѳрүүтэ, истээччини итэҕэтии;

- Тыл этии техниката: тыл этээччи туттан – хаптан турара, интонацията, дикцията, тыл этии тэтимэ, куолас эгэлгэтэ.

3.2. Кыттааччылары истии икки бөлөҕүнэн ыытыллар:

3-с кылаас үөрэнээччилэрэ.

4-с кылаас үөрэнээччилэрэ.

3.3. Тыл этии тиэмэлэрэ:

I түhүмэх: «Тѳрѳѳбүт төрүт тылым»

II түhүмэх: «Сөбүлүүр суруйааччым»

«Мин төрүппэр биллэр-көстөр киhи»

«Үчүгэй майгыҥ- көтөр кынатыҥ» (Оҕо бэйэтин туhунан сырдатар)

III түhүмэх: соhуччу бэриллэр тиэмэ

**IV. Кыттааччылары наҕараадалааhын**

4.1. Тыл этии кыайыылаахтарын дьүүллүүр сүбэ быhаарар:

Үс түhүмэх тус–туhунан сыаналанар, түhүмэхтэр баалларын суумаларынан кыайыылаахтар быhаарыллаллар.

4.2. Дьүүллүүр сүбэ:

Хотугулуу Илин Университетын естественнай наука салаатын сэбиэдиссэйэ Бубякина Айталина Андреевна;

Өрөспүүбүлүкэтээҕи оҕо уонна ыччат библиотекатын киинин кылаабынай библиотекара, кыраайы үөрэтэр салаа сэбиэдиссэйэ Ефремова Людмила Васильевна;

А.С.Пушкин аатынан национальнай библиотека гуманитарнай салаатын кылаабынай библиотекара Габышева Рена Николаевна;

Дьокуускай куорат 1-гы №-дээх орто оскуолатын библиотекатын сэбиэдиссэйэ Иванова Светлана Ивановна;

Дьокуускай куорат 1-гы №-дээх орто оскуолатын саха тылын уонна литературатын учуутала Николаева Жанна Владимировна;

Дьокуускай куорат 1-гы №-дээх орто оскуолатын саха тылын уонна литературатын учуутала Попова Анна Даниловна.

4.3. Күрэх түмүгүнэн дьүүллүүр сүбэ кыайыылааҕы быhаарар.

4.4. Дьүүллүүр сүбэ быhаарыыта уларыйбат.

4.5. Кыттааччылар туоhу суругунан, кыайыылаахтар уонна Анал аат хаhаайыннара Грамотанан наҕараадаланаллар.

*1 сыhыарыы.*

|  |  |  |  |  |  |
| --- | --- | --- | --- | --- | --- |
| № | Үөрэнээччи АА | оскуолата | кылааhа | cалайааччыта (ААА толору) | дуоhунаhа |
|  |  |  |  |  |  |
|  |  |  |  |  |  |

Билсэр телефоҥҥут: 89644249478 – Николаева Мария Егоровна